2019. gada .februārī Rīkojums Nr.

Rīgā (prot. Nr.   .§)

**Par Brocēnu novada pašvaldības nekustamā īpašuma pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Brocēnu novada pašvaldības īpašumā esošo nekustamo īpašumu "Purva ceļš" (nekustamā īpašuma kadastra Nr. 8480 004 0110) – zemes vienību (zemes vienības kadastra apzīmējums 8480 004 0110) 2,97 ha platībā un ar to saistīto inženierbūvi “Purva ceļš” (būves kadastra apzīmējums 8480 004 0110 001) – Brocēnu novadā.

2. Zemkopības ministrijai šā rīkojuma 1. punktā minēto nekustamo īpašumu izmantot valsts meža apsaimniekošanas un aizsardzības funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2. punktā minētās funkcijas īstenošanu.

4. Zemkopības ministrijai nekustamo īpašumu bez atlīdzības nodot Brocēnu novada pašvaldībai, ja tas vairs netiek izmantots šā rīkojuma 2. punktā minētās funkcijas īstenošanai.

Ministru prezidents Arturs Krišjānis Kariņš

Zemkopības ministrs Kaspars Gerhards